Håvard Lie

Håvard Lie (født 1975) er en norsk tidligere skihopper som konkurrerte for Byåsen IL.

Lie debuterte i verdenscupen sesongen 1995/1996 i et renn på Lillehammer 3. desember 1995. Totalt deltok han i 32 verdenscuprenn og hans beste individuelle plassering var en 4.-plass fra Falun 13. mars 1997. Det var også hans beste sesong i verdenscupen hvor han totalt endte på 28.-plass med 160 verdenscuppoeng.

De påfølgende sesongene ble ikke like oppløftende for Lie i verdenscupen, og fra 2001/2002-sesongen og frem til 2003/2004 deltok han i Kontinentalcupen, kun med enkelte opptredener i verdenscupen uten å ta verdenscuppoeng.

Lie er i dag trener i Trønderhopp.

 Referanser 

 Eksterne lenker 


Kategori:Norske skihoppere
Kategori:Fødsler i 1975
Kategori:Norske skihopptrenere